
פרוטוקול מס'
מישיבת ועדת כספים
יום רביעי כט' בכסלו התש"ס (8 בדצמבר 1999), שעה 09:00



נכחו:

חברי הוועדה:                 אלי גולדשמידט - היו"ר
			יעקב ליצמן
			משה גפני
			עופר חוגי
			אמנון כהן
			ישראל כץ
			נחום לנגנטל
			מאיר פרוש
			לימור לבנת
			יוסף פריצקי
			שלום שמחון
			סופה לנדבר
			יצחק סבן
			אילן גילאון

מוזמנים:		מיה מוהילבר		- משרד הבריאות
			בני קידר		- משרד החקלאות
			אפי ארבל		- אגף התקציבים, משרד האוצר
			הילה אייל		- אגף התקציבים, משרד האוצר
			גדי לוין			- אגף התקציבים, משרד האוצר
			ליאור בראון		- אגף התקציבים, משרד האוצר
			הראל בלינדה		- אגף התקציבים, משרד האוצר
			יהושע דוד		- משרד האוצר
			יאיר פלג		- אגף התקציבים, משרד האוצר
			שי יפתח		- אגף התקציבים, משרד האוצר
			רוני ארד		- אגף התקציבים, משרד האוצר
			הילה אייל		- אגף התקציבים, משרד האוצר			

יועצת משפטית:	אנה שניידר
יועצת כלכלית:		סמדר אלחנני
מנהל הוועדה:		איוור קרשנר
קצרנית:		איה לינצ'בסקי


סדר יום:		1. שינויים בתקציב לשנת 1999.
			2. אישור עמותות לפי סעיף 46 לפקודת מס הכנסה.


שינויים בתקציב לשנת 1999


היו"ר  אלי גולדשמידט:

	אני פותח את הישיבה. על סדר היום: שינויים בתקציב.

	פניה מס' 419. הפשרת רזרבה להתייקרויות, העברת 25 מליון ש"ח לתקציב בתי חולים כללים, ביצוע שינויים פנימיים.

מיה מוהיליבר:

	מתחילת השנה נשמר 2% מתקציבי כל המשרד, כולל גם בתי חולים רזרבת התייקרות, זו הפשרה של הרזרבה.

היו"ר  אלי גולדשמידט:

	מה זה הפשרת 25 מליון ?

מיה מוהיליבר:

	בתי חולים זה בהסכם עם בייגה שוחט


היו"ר אלי גולדשמידט:

	תיקון תקציב ההכנסות של בתי החולים בפועל, תמיכה  בסך 145 מליון ש"ח לבתי החולים, שינויים פנימיים בתקציב בתי החולים.

מיה מוהיליבר:

	היתה לנו באוגוסט ישיבת הנהלה והסיכום היה שהמועצה מעבירה אלינו 135 מליון שקל. בהעברות פנימיות אנחנו לוקחים עוד 20 מליון שקל, מעבר לכך שהורדנו 28 מליון שקל מהכנסות מכיוון שלא היה פתרון לקופת החולים מהכספים של בתי החולים

היו"ר אלי גולדשמידט:

             מי בעד אישור הפנייה ומי נגד?


הצבעה
בעד אישור הפניה - רוב
נגד- מיעוט
פניה מס' 419 התקבלה.



היו"ר אלי גולדשמידט:

פניה מס' 421: העברת  61.5 משרות לרזרבה חלק משינויים פנימיים בתקציב בתי החולים, במסגרתו הועבר סך של 10 מליון ש"ח מתקציב השכר לתקציב הפניות.

מיה מוהילבר:

	חלק מתכנית ההבראה של קופת חולים כללית הינה להקפיא משרות בשלב זה ועם השכר לממן את הגרעון.


היו"ר אלי גולדשמידט:

     מי בעד אישור הפנייה?
	

הצבעה
בעד אישור הפניה - רוב
נגד- מיעוט
פניה מס' 421 התקבלה

היו"ר אלי גולדשמידט:

פניה מס' 450: מי ביקש התייעצות סיעתית? הנושא כבר הוצג. מי בעד 450 ירים את ידו?


הצבעה
בעד אישור הפניה - רוב
נגד- מיעוט
פניה מס' 450 התקבלה


שלום שמחון:

	מקסים לוי ביקש, הוא הסיר את ההתנגדות.

היו"ר אלי גולדשמידט:

	אז בכלל לא צריך להצביע.

פניות 452 ו- 453 גם הוצגו.


הצבעה
בעד אישור הפניה - רוב
נגד- מיעוט
פניות מס' 452,453 התקבלו


היו"ר אלי גולדשמידט:

יש משהו מהחינוך? איזה עוד רפרנטים יש?
משרד החקלאות, מה מס' הפניה?

בני קידר:

	72, 73.


היו"ר אלי גולדשמידט:

	פניה לביצוע שינויים פנימיים בתקציב משרד החקלאות בהגדרת האוצר מופיע פרנסה   ב- 5 מליון שקל.


הצבעה
בעד אישור הפניה - רוב
נגד- מיעוט
פניות מס' 72,73 התקבלו
היו"ר אלי גולדשמידט:

פניה מס' 417: שינויים בתקציב משרד החקלאות שעיקרו העברת 8.8 מליון בערך מעתודה להתייקרויות לסעיפי שכר.

בני קידר:

	תוספת שכר של 4.8%.

היו"ר אלי גולדשמידט:

             מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 417 התקבלה

היו"ר אלי גולדשמידט:

פניה מס' 472: שינויים פנימיים בתקציב הפיתוח של משרד החקלאות, מה זה?

בני קידר:

	 ליד הגדרת המותנה, אנחנו מקבלים כסף מאיק"א למימון מעבדה בעניין המחקר.

היו"ר אלי גולדשמידט:

	מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 472 התקבלה

היו"ר אלי גולדשמידט:

איזה עוד רפרנטים יש? אפי ארבל, בבקשה.

אפי ארבל:

	פניה מס' 452.

היו"ר אלי גולדשמידט:

אישרנו.

אפי ארבל:

פניה מס' 450.

היו"ר אלי גולדשמידט:

	אישרנו.

אפי ארבל:

	אבל זה מתוקן.

שלום שמחון:

	זה תיקון טכני.

היו"ר אלי גולדשמידט:

	אז אני מצביע עוד פעם כולל התיקון.


הצבעה
בעד אישור הפניה - רוב
נגד- מיעוט
פניה מס' 450 אושרה


אפי ארבל:

	מס' 67018.

היו"ר אלי גולדשמידט:

	יש פה פניה 67018 שזה 21 יום. מה זה?

אפי ארבל:


	העברת עודפים לתקציב פיתוח משנה שעברה בסך 2 מליון שקל.

היו"ר אלי גולדשמידט:

	מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 67018 אושרה

אפי ארבל:

	מס' 421.

היו"ר אלי גולדשמידט:

	אישרנו.

תודה רבה. הרפרנט הבא, בבקשה.

לימור לבנת:

	אתה יכול להסביר לי מה עושים?

היו"ר אלי גולדשמידט:

	העברות תקציביות, העברות ראשוניות. הרויזיות על אתמול יהיו ב- 09:30

לימור לבנת:

	אני רוצה להגיש רויזיה.

היו"ר אלי גולדשמידט:

	על כל ההצבעות?

לימור לבנת:

	כן, היה קשה להגיע.

שלום שמחון:

	אתמול היא תמכה בדברים האלה מי שהתנגד זה הם

לימור לבנת:

	אתה יודע שאני תמכתי, אני לא יודעת על מה מדובר

היו"ר אלי גולדשמידט:


	אני לא אוהב את הויכוחים. זכותה, ביקשה רויזיה. תצביע איך שהיא תצביע.
פניה מס' 341: 

גדי לוין:

	מבוקשת ההעברה של 6 מליון שקל בהוצאה ובהרשאה להתחייב לפיתוח תעשיה בירושלים. בהתאם להחלטת הממשלה הקודמת, לחיזוק מעמדה של ירושלים.

היו"ר אלי גולדשמידט:

	מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 341 אושרה

גדי לוין:


	פניה מס' 451: מבוקשת הפשרת הרזרבה להיקרויות

היו"ר אלי גולדשמידט:

	מה הנושא?

גדי לוין:

	משרד התמ"ס.  פניה זו נועדה להפשיר רזרבה להתייקרויות בתקציב תמיכות בענפי משק.

יעקב ליצמן:

	יש טעות בכתיב "התעשייה".

היו"ר אלי גולדשמידט:

             מי בעד אישור הפנייה?



הצבעה
בעד אישור הפניה - רוב
נגד- מיעוט
פניה מס' 451 אושרה


גדי לוין:

	454 ו- 457 הן שתי פניות שהן למעשה פנייה אחת המבקשת הגדלת תקציב בתמיכות לחברות קטנות  ובינוניות בהתאם להסכם שהיה בין המשרדים בשנה שעברה, כלומר לתמוך במחקר ופיתוח. מבוקשת ההעברה של 213 מליון שקל בהרשאה והמזומנים.

היו"ר אלי גולדשמידט:

	למה זה מפוצל?

גדי לוין:

זה עניין טכני ההפרדה, זה אותו נושא, ואותו הסכם. ההסכם ממומן ממקורות פנימיים במשרד ומהגדלת התמלוגים הנלווים מהחברות בעקבות פניה יותר גדולה.

לימור לבנת:

ממה ההפחתות שלך? המטרה היא מטרה ראויה.

גדי לוין:

	ההפחתות הן ככה: מביטוח משנה עבור ביטוח שער. שינוי בתקציב המדען  הראשי.

לימור לבנת:

	יש הפחתות  בתקציב המדען?

גדי לוין:

	חלק מהמימון מתקציב המדען.

היו"ר אלי גולדשמידט:

             מי בעד אישור הפנייה?


הצבעה
בעד אישור הפניה - רוב
נגד- מיעוט
פניות מס' 454,457 התקבלו
	
אמנון כהן:

	אני מבקש רויזיה.

היו"ר אלי גולדשמידט:

	אתה מבקש רויזיה עליהם על 454 457?


אמנון כהן:

	כן. לא הודיעו. לפחות יש איזשהו מועד שמודיעים על  הצבעות השינויים?

לימור לבנת:

	כתוב שיש דיון בתקציב האוצר.

היו"ר אלי גולדשמידט:

	זה על סדר היום. ב- 09:00 שינוי בתקציב האוצר,  וב- 09:45 יש רויזיות.

הראל בלינדה:

	פניה 424 משרד העבודה:  פניה זו נועדה להגדיל את תקציב משרד המדע מ- 7 מליון 189 אלף שקל בהרשאה להתחייב וזאת על מנת לממן מחקרים תשתיתיים. המזומן שבא לממן את זה הוא מתוך מקורות פנימיים למעשה,  אלה שינויים פנימיים בתקציב המשרד רק ברגע שמעבירים מתקציב שאין בו הרשאה להתחייב אז כנראה שהמזומן חייב לתת הרשאה לאותה תוספת שבאה לידי ביטוי.  

	כאשר בתקציב יש סעיף אחד שיש בו הרשאה להתחייב וסעיף אחד שאין בו הרשאה להתחייב ואתה רוצה להעביר מקורות מאחד לשני, אתה חייב להוסיף הרשאה כדי להיות מזומן שאתה מעביר. אתם רואים כאן רק חצי מהתמונה.

	המחקרים הם מכל מיני תחומים: ביו- טכנולוגיה, מיקרו-אלקטרוניקה, מחשבים.

היו"ר אלי גולדשמידט:

	 יש שאלות? אין. מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 424 אושרה

אמנון כהן:
	אנחנו מבקשים רויזיה.

היו"ר אלי גולדשמידט:

	מצביעים בעד ומבקשים רויזיות?

שלום שמחון:
	הם לא הצביעו בעד.

יאיר פלג:

	פניה מס' 415 : מבקשים רזרבה להתייקרויות בשכר.

היו"ר אלי גולדשמידט:

	מדובר על הפשרת רזרבה להתייקרויות בקשר למימון הסכמי השכר אצל עובדי המינהל. יש שאלות? אין. מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 415 אושרה

היו"ר אלי גולדשמידט:

	פניה מס' 428: מבקשים שינוי פנימי לתקציב ההרשאה , להעביר 110 אלף שקלים לידי הרשאה להתחייב  מתקציב של קרית  בן גוריון שלא ינוצל במלואו השנה, לבנין מ.ע.צ בבאר-שבע שאמור להתאכלס השנה.

הצבעה
בעד אישור הפניה - רוב
נגד- מיעוט
פניה מס' 428 התקבלה

שי יפתח:

	פניה מס' 380.

היו"ר אלי גולדשמידט:

	יש פניות של משרד השיכון, אנחנו לא מציגים את זה עוד פעם זה הוצג כבר אתמול, רק תגיד את המספרים של אלה שהתאפשרו.

לימור לבנת:

	אל תעשה עכשיו הצבעות על  זה,  יש רויזיה.

היו"ר אלי גולדשמידט:

	לא. זו הצבעה ראשונית.

שי יפתח:

	פניה 380: רזרבה להתייקרויות ששוחרר בסדר גודל של 20 מליון שקל.

היו"ר אלי גולדשמידט:

            מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 380 התקבלה

היו"ר אלי גולדשמידט:

	אושר רויזיה ע"פ בקשתו של אמנון כהן.

לימור לבנת:

	זו לא רויזיה זו הצבעה ראשונה. אתמול לא הצביעו על זה.

אמנון כהן:

	אתמול לא הייתי פה.

נחום לנגנטל:

	עשו התייעצות סיעתית. זו כאילו הצבעה בפעם ראשונה. הצבענו, אישרנו, אתה רוצה על זה רויזיה?


אמנון כהן:

	בוודאי.

לימור לבנת:

	אתם צריכים להעביר אינפורמציה מאחד לשני.

מאיר פרוש:

	יש גם 389.

היו"ר אלי גולדשמידט:

	יש לנו עוד שבועיים של עבודה.

לימור לבנת:

	אם אפשר כמה שניתן להתארגן על לוחות זמנים, שנהיה מאורגנים.

יעקב ליצמן:

	יש דיונים בין יו"ר אגודה לשר האוצר.

היו"ר אלי גולדשמידט:

	דיונים סוערים.

יעקב ליצמן:

	כתוב בעיתון היום.

היו"ר אלי גולדשמידט:

	אם זה ב"המודיע", אתה כתבת.

שי יפתח:

	פניה 389: שינויים בתקציב הרגיל. חלק המקורות זה רזרבה מהתייקרויות לצורך שכר או חלק שינויים פנימיים לצורך ביצוע פעולות בתקציב הרגיל.

היו"ר אלי גולדשמידט:

	יש שאלות? אמנון כהן, רוויזיה? 


הצבעה
בעד אישור הפניה - רוב
נגד- מיעוט
פניה מס' 389 אושרה

שי יפתח:

	פניה מס' 402.


לימור לבנת:

	אני לא זוכרת מה זה היה.

איוור קרשנר:

	הוצאות שונות לשתי מטרות. אחת לפסק הדין של בית דין לעבודה .

היו"ר אלי גולדשמידט:

	ומימון שיעור ההנחה לאזרחים ותיקים באגרת רשות השידור.

קריאה:

	מה רשות השידור נכנס פה לנושא של משרד השיכון?

איוור קרשנר:

	זה לא נכנס. אלה הוצאות שונות שהולכות לשתי מטרות.

לימור לבנת:

	יש לי שאלה בנוגע ל- 402. בסעיף הזה שנקרא הוצאות שונות הוא חלק מתקציב משרד האוצר. בסעיף הזה כתוב שיש הרשאה להתחייב של מליארד 664 מליון שקלים. סמדר, יש לי שאלה עקרונית ומהותית. בבקשה 402 מבקשים העברות בסעיף הוצאות שונות שמופיע בתקציב משרד האוצר. בטופס שלפנינו כתוב תחת הרשאה להתחייב כאילו יש מליארד 664 מליון שקל בהרשאה להתחייב. פתחתי את ספר התקציב 1999 וגם של 2000, בהרשאה להתחייב אני מוצאת רק כ 60 ומשהו מליון שקלים, לא מליארד 660 מליון שקלים. מאיפה צצו עוד מליארד 660 מליון שקלים זה ים של כסף.

סמדר אלחנני:

	קודם כל מה שאת רואה לפני העיניים את פותחת את ספר התקציב החוברת הכחולה את רואה את מה שאישרו בתחילת השנה. במהלך השנה יש העברות. מה שאת רואה מבחינה תקציבית על אף כל בקשותי שיהיו שני טורים מקור ומה שקרה במהלך השנה, אנחנו רואים רק את התקציב על שינוייו. כל מה שאני יכולה לעשות זה לבדוק לך.

לימור לבנת:

	אתמול שאלתי בעניין הזה ולא נתנו לנו תשובה, גם אני וגם ח"כ פריצקי.

שלום שמחון:

	ידעו לענות לך לא קיבלת את מה שהם ענו לך. שהכסף הזה הוא עבור כל מיני סעיפים שאין להם סעיף במקום אחר.

לימור לבנת:

	עדיין בהרשאה להתחייב יש תעלומה, בהרשאה להתחייב פה הופיע ב- 99 60 ומשהו מליון שקלים, בהרשאה להתחייב של 2000 הופיע 71 מליון שקלים. פה מופיע מליארד 600 מליון שקלים מאיפה הפער? ביקשנו אתמול לבדוק את זה לקבל את התנועות.

סמדר אלחנני:

	את צודקת אני אבדוק את זה.


היו"ר אלי גולדשמידט:

	לא נצביע על שום דבר, את תבדקי את זה ותתני תשובה ללימור לבנת באחריותך.

שלום שמחון:

	בנושא של רשות השידור, בעקבות העובדה שהיה חוק האזרחים הותיקים, נתנו להם הנחה. הכסף הזה, מיועד להנחה, זה הסיפור.

לימור לבנת:

	העניין הוא שבמקור הקפיאו 20 מליון שקלים למימון ההנחה כשחשבו שההנחה תהיה 25%, כי לפי חוק ההסדרים ניסו להקטין את ההנחה ב- 50, עכשיו מבקשים הגדלה של 10 מליון שקלים, עכשיו פתאום, בסוף השנה זה משהו בניירות, העברה מכאן לשם.
	
שי יפתח:

	לדעתי זה נכון שהתקנה הנוכחית מהווה מקור למימון החלק של תקציב המדינה בהנחה שניתנת לאזרחים ותיקים. אבל בתקציב רשות השידור השנה, מספק התקציב רזרבה על התייקרויות בשיעור של 9 מליון שקלים. כאשר בהחלטת הממשלה שאישרה את התקציב של הרשות נאמר שהרזרבה הזו הוגשה רק אם היה שההתייקרויות בפועל היו יקרות מההתייקרויות של התחזיות בבסיס התקציב. לכן ככל שהתקדמה השנה, אנחנו שמרנו את זה כמקור אפשרי למימון החלק של המדינה במתן ההנחה לאזרחים הותיקים. כרגע, אחרי שעשינו את הבדיקות והתחשיבים שמצדיקים שיחרור של הרזרבה הזו לצורך ההתייקרויות שהיו, נאלצנו למצוא מקור אחר לממן את החלק של המדינה, לכן הבאנו תוספת כאשר המקור הינו מתוך סעיף 13.

לימור לבנת:

	יש לי שאלה עקרונית, אין לי התנגדות לעניין של מימון הנחות...

היו"ר אלי גולדשמידט:

	השאלה העקרונית איך הם יתנו את זה.

שלום שמחון:

	לא היו מחכים לשלב מאוחר כדי להיות בטוחים שהם לא חייבים לתת את זה לרשות השידור, קורה פה הפוך על הפוך. אם היו יכולים לא לתת להם לא היו נותנים להם.

היו"ר אלי גולדשמידט:

	סמדר תבדוק את זה. אנחנו לא רוצים להתעכב בההעברות האחרות כיוון שהחלטתי שלא מצביעים על זה היום, סמדר תנסה לתת תשובה ללימור. בבקשה:

	יש לנו פה שתי פניות מהסוג של הודעות בלבד, אלא אם מישהו מבקש עיכוב. 72006, ו- 72007 ממשרד החקלאות	.

בני קידר:

	בהתחשב בתאריך בו אנו נמצאים, אני רוצה להרוויח את שלושה השבועות של הודעה לוועדה, כי בלאו הכי זה איחור רב שיחררו את הטפסים האלה. עיכבו את זה עד עכשיו.

היו"ר אלי גולדשמידט:

           מי בעד אישור הפניות?

הצבעה
בעד אישור הפניות - רוב
נגד- מיעוט
פניות  מס' 72006 ו- 72007, התקבלו
רוני ארד:

	פניה מס' 387 הפשרת רזרבות  לתגמולים צמודי שכר.

היו"ר אלי גולדשמידט:

	שוב הפשרת רזרבה להתייקרויות, אני מציע לכם לא לבקש על זה רויזיה. מי בעד ומי נגד?


הצבעה
בעד אישור הפניה - רוב
נגד- מיעוט
פניה מס' 387 אושרה

רוני ארד:

	 פניה 388 של ביטוח לאומי, הפניה כוללת תוספת של 17 מליון שקל השתתפות המדינה בגבייה בענף ילדים, ו- 7.5 מליון שקל לסיוע משפטי.
	
היו"ר אלי גולדשמידט:

	פניה 388, שמעתם את ההסבר. מי בעד ומי נגד?


הצבעה
בעד אישור הפניה - רוב
נגד- מיעוט
פניה מס' 388 אושרה

אמנון כהן:

	אין רויזיה.

היו"ר אלי גולדשמידט:

	פניות 309, 310, העברה של 5.5 מליון ש"ח בעודפי מימון מערכת הבחירות עבור כבישים מזרח ירושלים, מי מסביר? אין רפרנט, אין מה להעלות את זה.

ליאור בראון:

	פניה מס' 370, בקשה להפשרת רזרבות שנועדה לממן התייקרויות בשכר.

היו"ר אלי גולדשמידט:

	התייקרויות בשכר, הכל חוזר בכל המשרדים, מי בעד?


הצבעה
בעד אישור הפניה - רוב
נגד- מיעוט
פניה מס' 370 אושרה


ליאור בראון:

	פניה מס' 371: מבוקשים שינויים פנימיים, די מינורים, בתקציב המשרד, שנועדו בעיקר לממן את עידכון המינהלת להסדרת השינויים לציבור, את החוב שנוצר במשרד מול עירית ירושלים במיסי ארנונה וייעוץ לאגף ספקטרום במסגרת הערכות לעשות מכרזים לאתרי WWW.

היו"ר אלי גולדשמידט:

          מי בעד אישור הפנייה?

הצבעה
בעד אישור הפניה - רוב
נגד - מיעוט
פניה מס' 371 אושרה

ליאור בראון:

	פניה מס' 372: שינוי בתקציב הפיתוח של משרד התקשורת שנועד להרחיב את המחשב המרכזי במסגרת הערכות המשרד לפתרון בעית שנת 2000.

היו"ר אלי גולדשמידט:

	מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 372 אושרה

ליאור בראון:

	פניה מס' 374: מבוקשת ההעברה שתאפשר העברה של כספים מחברות תקשורת למינהל התכנון דרך משרד התקשורת במסגרת של הקמת תכנית מתאר ארצית לתקשורת. תכנית שנועדה להסדיר את אופן הפרישה של מתקני תקשורת תוך שמירה על הסביבה והבטיחות.

היו"ר אלי גולדשמידט:

            מי בעד אישור הפנייה?


הצבעה
בעד אישור הפניה - רוב
נגד- מיעוט
פניה מס' 374 אושרה

היו"ר אלי גולדשמידט:

	מישהו יכול לברר איפה הרפרנט של משרד החינוך? אולי אין להם אינטרס בזה?

נחום לנגנטל:

	הם ממש תופסים בני ערובה.

היו"ר אלי גולדשמידט:

	אבל אני רוצה להעביר את זה, מה אתה רוצה ממני?


נחום לנגנטל:

	אני שואל את החברים אם הייתם מוכנים שהילה אייל תסביר את זה באופן כללי.

היו"ר אלי גולדשמידט:

	הילה לא יכולה להסביר את זה.
	 
נחום לנגנטל:

	מישהו יסביר, נעשה על זה הצבעה ואז תהיה על זה רויזיה.

הילה אייל:

	פניה 346 בסעיף 80 כבישים ומסילות ברזל נועדה להעביר מרזרבה מכביש חוצה ישראל, רזרבה שתוקצבה בתחילת השנה 10 מליון ש"ח בהוצאה ו- 20 בהרשאה, פשוט להעביר אותם לפעולות כביש חוצה ישראל בעקבות התחלת ביצוע הכביש.

היו"ר אלי גולדשמידט:

	מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 346 אושרה

הילה אייל:

פניה 468, שוב מסעיף 80 כבישים ומסילות ברזל, העברה לקראת סוף שנה בין תכניות בהתאם לסדרי עדיפויות ויכולת ביצוע של מ.ע.צ.

היו"ר אלי גולדשמידט:

הצבעה
בעד אישור הפניה - רוב
נגד- מיעוט
פניה מס' 468 אושרה

הילה אייל:

	פניה מס' 410: תקציב רגיל משרד התחבורה, ההפשרה של הרזרבה להתייקרויות בשכר.

היו"ר אלי גולדשמידט:

             מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 410 אושרה

הילה אייל:

	פניה מס' 473: תקציב פיתוח משרד התחבורה.

	פניה מס' 414: שינויים פנימיים בתוך התקציב של הלמ"ס.

היו"ר אלי גולדשמידט:

             מי בעד אישור פנייה 414?

הצבעה
בעד אישור הפניה - רוב
נגד- מיעוט
פניה מס' 414 אושרה
הילה אייל:

	פניה מס' 392 - הפשרת רזרבה לתמיכות וסובסידיה לחיילים אזרחים ותיקים.

מאיר פרוש:

	לגבי ההסדר של משרד התחבורה בתקציב יש מושג כזה שאתם נותנים תמיכות לבני נוער? לגבי ההסבר בתקציב, מה הפירוש של זה?

הילה אייל:

	אלה כרטיסיות נוער.

נחום לנגנטל:

	כשנער עולה זה כמו קשיש, הכרטיסיה שלו יותר זולה.

משה גפני:

	מה זה תמיכה ישירה בתעריפים?

נחום לנגנטל:

	יש תמיכה ישירה בתחבורה בתעריפים, נותנים תחשיבים ע"פ הסכם של למשל 100 מליון שקל לאגד לשנה, זו תמיכה בתעריפי התחבורה הציבורית, סובסידיה.

הילה אייל:

	פניה מס' 425: העברה לתמיכה בתעריפי תחבורה ציבורית.  

היו"ר אלי גולדשמידט:

             מי בעד אישור הפנייה?

הצבעה
בעד אישור הפניה - רוב
נגד- מיעוט
פניה מס' 425 אושרה

סמדר אלחנני:

	יש לי תשובה ללימור לבנת.

היו"ר אלי גולדשמידט:

	תתני לה אותה אחרי כן, לימור תקבל את הדברים ותודיע לי, אני לא רוצה להכניס את זה לדיון. אני צריך את אנה שניידר לפי סעיף 46, אני לא יכול להצביע בלי זה.


סמדר אלחנני:

	בפברואר השנה בא האוצר וביקש להעביר 1.6 מליארד ש"ח מסעיף רזרבה של הרשאה להתחייב לסעיף 13 שזה סעיף הוצאות גדולות וזה היה בשביל מימון ההתחייבות שניתנה בסיכום הדברים שבין שר האוצר ומזכיר ההסתדרות מיום 10 במאי 96 לפיצוי המבוטחים בקרנות הפנסיה המונהגת בשיטת יחסי השכר שיטת הממוצעים ביחס לפנסיה שהיתה מגיעה להם אילו נהגה שיטת השכר כפי שהוסכמו.

לימור לבנת:

	וזה 1.6 מיליארד.

סמדר אלחנני:

	זה 1.6 מיליארד. הם פתחו סעיף תקציבי חדש שנקרא העברה לקרנות הפנסיה בגין הסכם המיסוי למבוטחים בשיטת הממוצעים וזה הגדיל את זה מ- 0 ל1.6- מיליארד. לו האוצר היו עושים מה שאני אומרת כל הזמן - - 

לימור לבנת:

	השאלה טובה והתשובה טובה.

אישור עמותות לפי סעיף 46 לפקודת מס הכנסה

היו"ר אלי גולדשמידט:

	אני מודיע בזה כדלקמן, הואיל ואמנון כהן, שביקש את כל הרויזיות אתמול, וגם יצחק סבן, והואיל ולימור לבנת ביקשה הבוקר רויזיות, והואיל וכל אלה שביקשו את הרויזיות חזרו בהם מבקשות הרויזיות, אנחנו עוברים לנושא הבא. סיימנו את נושא ההעברות התקציביות להיום, קראתי לרפרנט של משרד החינוך, הוא לא הגיע, אנחנו נקיים את הדיון במשרד החינוך במועד אחר.

איוור קרשנר:

	מה עם ההתייעצות הסיעתית?

היו"ר אלי גולדשמידט:

	ההתייעצויות נשארו, כל מה שאושר אושר, הרויזיות גם אושרו, הכל בסדר, סעיף 46 לפקודת מס הכנסה. ע"פ בקשתו של מנכ"ל האוצר, מאיזושהי סיבה אישית, אנחנו דוחים את הדיון בתקציב משרד האוצר ל- 10:30. יש לנו פניה לאישור מוסדות ציבור לפי סעיף 46, אני צריך את אנה שניידר.

	אנחנו עוברים לבקשה ע"פ סעיף 46 להכרת מוסדות ציבור של עמותות. הנושא עלה בוועדת המשנה לעניין תמיכות למוסדות ציבור ברשותו של ח"כ פריצקי. הוא קיים על זה דיון ביום חמישי, מה המלצתך, ח"כ פריצקי?

יוסף פריצקי:

	מה שקורה במצב הזה, הוא שלמעשה אין קריטריונים. גם נסיונה של היועצת המשפטית של הוועדה, עו"ד אנה שניידר, לקבל, לעשות דגימה של עמותות נתקל בקשיים, הוא נתקל בקשיים משום שלטענת משרד האוצר החומר חסוי, אבל אנה תשלימי אותי אחר כך.

	מה שהתברר לנו בישיבת ועדת המשנה הוא כדלהלן: מביאים בקשות לאוצר לפי  סעיף 46. האוצר פוסל בקשות טכניות.

לימור לבנת:

	לצורך פטור ממס?

יוסף פריצקי:

	לצורך פטור ממס, מי שתורם לעמותה מסויימת 35% יוכר לו כניכוי ממס. אחרי כל הטכניקה של העניין מתברר שהאוצר מפעיל איזשהם סטנדרטים, שלטענו ישנם עמותות שלא עומדות בסטנדרטים האלה, ז"א לא מבחינה טכנית שהן לא מנהלות ספרים, אלא לשיטתו הן לא נופלות במסגרת הראויה לפי סעיף 46, ולמעשה מה שמובא לנו על השולחן זה רשימה של עמותות אחרי שעברו סינון ל האוצר שלדעתו זה לא מתאים לפי סעיף 46.

	אני סבתי, שמן הראוי שהאוצר קודם כל יביא את מה שהוא פסל, את מלוא הרשימה, על מנת שנבין למה הוא פסל את מה שהוא פסל, ולפי איזה מבחנים ואיזה קריטריונים, אני מניח שהוא עשה אותם בתום לב. יש למשל בעיה, לדוגמא, של עמותה לטרור, מה זה אנה? למדיניות נגד הטרור. זה קשה מאד לראותו נופל לאחד ממסגרות 46. מה זה חינוך? מה זה דת? ספורט? אז משרד האוצר אומר לי, זה חינוך. עשה מתיחה אלסטית של הקריטריונים לכאורה שזה חינוך, ואני בכוונה מביא את הדוגמא הזו כי כולנו נגד טרור, אבל עולה השאלה למה אנחנו צריכים לאשר עמותה כזו שהתרומות לה יוכרו, שיך היא מתיישבת עם בכלל הוראות החוק.

	בקיצור, אין קריטריונים, את הקריטריונים צריכים לקבוע, אנחנו צריכים לקבוע אותם, אני אומר את זה דוגרי, הוועדה הזו משחקת עכשיו תפקיד של חותמת גומי משום שאני לא יודע מה לעשות עם זה.

לימור לבנת:

	האם אנחנו יודעים אם העמותות הללו, שהאוצר מציע לנו בעצם לתת להם הכרה לצרכי מס, האם אנו יודעים אם הן חלקן, או כולן, או רובן, מקבלות גם תמיכה, וממי ממשרדי הממשלה.

יוסף פריצקי:

	אז זה קריטריון שצריך להפעיל אותו. יש פה בעיה אמיתי, אם אנחנו לא נאשר את זה, אנחנו לא "דופקים" את האוצר. מה אכפת לאוצר, לא נאשר, יופי, ירוויח. אנחנו "דופקים" את אלה שעושים פה, גם הדתיים, גם החילוניים, שעושים פה עבודה אמיתית שרוצים הכרה בתרומות שלהם אבל אין שום מסגרת שאפשר לשייך אותם פנימה. עומד עלינו הנטל של אזרחים טובים שאומרים בואו תנו לנו הכרה, אנחנו עובדים, אנחנו נמצאים במצב, אדוני היו"ר שאנחנו לא מפעילים שום קריטריון בשום צורה שהיא כי אין, האמת היא שאין. זו מעין רשימה שהאוצר מביא , שעשה איזשהו סקרינינג, יאמר דוד יהושע, ניסינו להבין לפי איזה סקרינינג, הפרשנות שלו לסעיף 46 מה מותר ומה אסור, עכשיו אומרים, תהיו חותמת גומי.

לימור לבנת:

	האם קיבלנו רשימה של כל העמותות שכבר קיבלו את ההכרה הזו?

יוסף פריצקי:

	יש לאנה.

לימור לבנת:

	כמה בערך ...3250.

אנה שניידר:

	זו רשימה ארוכה

יהושע דוד:

	האישורים שניתנים בעלי תוקף לשנתיים. מידי שנתיים אנחנו בודקים את התיקים האלה.

לימור לבנת:

	3250 הם בודקים כל שנתיים.

יוסף פריצקי:

	למה הם לא מסוגלים להגיד את האמת?

מאיר פרוש:

	אני לא בטוח מה שהחבר פריצקי מסר זה ההתרשמות שכל החברים קיבלו בוועדה. יו"ר צריך למסור הלך רוח של כולם, אני לא חושב שזה הלך רוח של כולם.

היו"ר אלי גולדשמידט:

	מר יהושע, בבקשה.




יהושע דוד:

	רבותי, לא ניתן לבדוק 3250 עמותות מידי שנה, הן גם מתחלקות לשתי קבוצות, קבוצה אחת כאלה שקיבלו אישור עד שנת 1990 והאישור לצמיתות, רק משנת 92 התחלנו לתת אישורים, בעקבות שינוי הקריטריונים, לתוקף של שנתיים. כל הגופים האלה, החדשים, אנחנו בודקים מידי שנתיים. את האישור לצמיתות, האפשרות, או הסמכות לבטל אותו בדיוק באותה דרך בה הם אושרו, דהיינו שר האוצר בוועדת הכספים של הכנסת.

לימור לבנת:

	כמה מתוכן קיבלו אישור לצמיתות מבין אלה שיש להן אישורים, וכמה לשנתיים?

יהושע דוד:

	כ- 2500 לצמיתות. מעבר לזה, יש לנו בסה"כ כ- 14 גופים שאנחנו מטפלים בהם. תחומי הטיפול שלנו לא מתמקדים רק באותן 3250 מטבע הדברים יש לנו עבודה נוספת. אבל אני רוצה להתייחס למה שח"כ פריצקי אמר, יש לנו בהחלט קריטריונים, גם באישור מטרות ציבוריות חדשות וגם לאישור מוסדות ציבוריים. חלק מהקריטריונים הן קריטריונים טכניים, חלק מהקריטריונים קבועים בסעיף 92 בפקודת מס הכנסה, דהיינו 7 חברים שאינם קרובים, שהנכסים בהכנסות משמשים אך ורק למטרה ציבורית, אלה דברים שאנחנו בודקים, שנשמרים בהסדר הפרטיות של העמותות.

	ישנה שאלה של פרשנות, עד כמה אנחנו מפרשים מהי למש מטרת חינוך, או מהי מטרת בריאות. היקף הפרשנות פה נתון לויכוח, זה ויכוח לפעמים ערכי. אז יכול להיות שעל זה יש לנו אי הסכמה.

מאיר פרוש:

	מעולם לא יכול להיות קריטריון לדבר כזה, כל ראש עובד אחת.

יוסף פריצקי:

	עמותה למדיניות נגד הטרור. אין הרי ויכוח, על כל השולחן הזה, אף אחד לא רוצה טרור. אבל אני מוכרח לומר לך שצריך להיות אלסטי מאד בשביל להכניס את זה לחינוך.

יהושע דוד:

	זו בדיוק הבעיה עם סעיף 92 בפודת מס הכנסה, שהמטרות מאד רחבות ומאד כלליות.

היו"ר אלי גולדשמידט:

	אנה שניידר, היועצת המשפטית:

אנה שניידר:

	במסגרת ההחלטה התקבלה כאן בוועדת הכספים להסמיך אותי, לנסות ללמוד את הנושא ולנסות לבדוק בדיקה מדגמית. שאלתי את עצמי איך אעשה זאת, והחלטתי שאני אבש אינפורמציה על חמישה גופים מתוך הרימה הזו, כאשר מה שהנחה אותי זו האפשרות ללמוד את הנושאים לגבי כל אחת מהן שבחרתי, ניסיתי ללמוד מזווית אחרת. 

	ביקשתי למשל את התיק של עמותה מס' 17 ברשימה שלכם, "אם לאל" וביקשתי זאת פשוט מתוך האינפורמציה שמופיעה כאן בדף, שמנהלת העמותה היא אידה נודל, היא לפי מיטב זכרוני איש ציבור, בזמנו היתה, רציתי ללמוד איזה קריטריונים הפעילו כאש אישרו את העמותה הזו. 

	ביקשתי את מס' 23 ברשימה "אוהל אברהם" ואת זה ביקשתי מסיבה אחת פשוטה, כתוב כאן שיו"ר העמותה הוא אוחיון שלמה, והכתובת של העמותה זה "מר שלום אוחיון במושב מצליח". רציתי לדעת מה קורה, אם זה קרובי משפחה, מה בדיוק מסתתר מאחורי זה, אולי זה מיקרי, אבל בכל זאת ראיתי  שני שמות שונים, רציתי לדעת מה פרוש הדבר. 

	ביקשתי את מס' 26 ברשימה שזה עמותת "קרן ברכה ומוטי זיסר סד ודת מתן תרומות למוסדות ויחידים, ויו"ר היא ברכה זיסר. אני לא מכירה אותם, ביקשתי פשוט ללמוד את הנושא.

	ביקשתי את מס' 32 ברשימה שזה "מתן, הדרך שלך לתת". כאן ביקשתי כי ראיתי שזו עמותת צינור, כלומר העמותה עצמה מפנה תרומות לגופים בעלי אישור לפי סעיף 46. רציתי ללמוד איך בדיוק פועל דבר כזה שהוא בגדר עמותת צינור.

	והמוסד החמישי זה אותו מכון בינלאומי למדיניות נגד טרור מס' 33 ששם רצית ללמוד מה הקריטריונים לקביעת הסוג שתחתיו נמצא אותו מוסד ע"פ סעיף 92 לפקודת מס הכנסה.

	נתקלתי בבעיה שמס הכנסה הודיע לי שיש להם בעיה של סודיות.

היו"ר אלי גולדשמידט:

	למה הם לא אמרו את זה בזמן שיימנו את הדיון הזה אז.

אנה שניידר:

	אני חושבת שהאשמה היא בי כי אני לא זכרתי שיש סעיף בפקודת מס הכנסה שבעצם אוסר על עובדי מס הכנסה לחשוף אינפורמציה שהגיעה אליהם במהלך העבודה שלהם, אבל יש לכך פתרון, היתר מאת שר האוצר. אמר לי דוד יהושע שהוא פנה באופן כללי לשר האוצר, וביקש שבאותם מקרים בהם ועדת הכספים מקבלת עמותות לאישור על-פי סעיף 46 יינתן היתר כללי לקבל כל אינפורמציה שנדרשת ויהיה כתוב בבקשה של שר האוצר שינתן היתר כללי. זה אותי בלב זה מספק, ואני חושבת שאולי לא כדאי לדחות את האישור של העמותות האלה כי במהלך הזמן אני אקל את האינפורמציה, חלק מהאינפורמציה כבר קיבלתי, למשל, לעניין עמותות צינור, וזה שכנע אותי שעמותת צינור גם צריה את האישור הזה כי היא מקבלת את הכספים ואחר כך היא מקבלת את זה לגופים שגם להם יש אישור כזה. אין פה פעמיים הנאה.

היו"ר אלי גולדשמידט:

	לתורם לעמותת צינור יש זיכוי ממס הכנסה, אחרי זה הכסף שעובר מעמותת המינור לעמותה אחרת כבר לא נהנה פעם נוספת.

אנה שניידר:

	אני מקווה, הוא כבר קיבל. דבר נוסף שאני רוצה לציין שנאמר לי במפורש שזה שיפור, שכל העמותות שהגיעו כאן לשולחנה של ועדת הכספים עברו את רשם העמותות, מה שלא היה קודם. רשם העמותות אישר אותן.

יוסף פריצקי:

	מבקשים פה גם אישור לפי סעיף 61 לחוק מס שבח מקרקעין, ואני רוצה להסב את תשומת לב החברים לסעיף 2. עשו פה עסקה ב- 98 מבקשים אישור רטרואקטיבי ל- 93 מה זה הדבר הזה?

יהושע דוד:

	זה קורה בסוג כזה של עסקאות. זה תחום שאנחנו נוהגים ונהגו כל השנים לתת אישורים רטרואקטיביים מה שלא קיים לגבי סעיף 46 לפקודת מס הכנסה. מה שקורה הוא יש מוסדות ציבור שלא מודעות לאפשרות לקבל את ההטבה הזו, מתעוררים מאוחר מידי אחרי שהם מתחייבים במס, ואז הם באים אליו וזועקים, רגע עשינו עסקה חייבו אותנו במס, תתנו לנו הכרה רטרואקטיבית.


סופה לנדבר:

	מה זה עסקה, עמותה יכולה לעשות עסקים?

יהושע דוד:

	לקבל מקרקעין. במקרים כאלה אנחנו לא מרבים ללכת לאחור.

יוסף פריצקי:

	אבל אתה מבין איזו מתנה אתה נותן לעמותה כזו? אתה נותן לה מתנת ענק.
	
היו"ר אלי גולדשמידט:

	אני רוצה להתחיל לסכם את הדברים. אנחנו באמת פתחנו לפני מס' חודשים, כשקיימנו את הדיון הראשון בנושא הזה, למעשה, כל חברי הוועדה הרגישו לא נוח בתחושה הזו של חותמת גומי שאנחנו מאשרים ללא בדיקה, תמיד היה כך הביאו רשימה ארוכה של עמותות. מה שעשינו, היה דבר מאד שטחי בכך שהסתכלנו על רשימת מנהלים, אם מצאנו מישהו בעל זיקה פוליטית וגם, רק מידיעה אישית שלנו, יכול להיות שיש שם שיש לו זיקה פוליטית ואנחנו אפילו לא יודעים על זה. אתה יכול רק לראות שמות מוכרים וידועים, ועצרנו שלוש עמותות. 

	קיבלנו שורה של החלטות: א. שתהיה לנו ועדת המשנה  עם ח"כ יוסי פריצקי, שבין יתר תפקידיה יעשו תמיד בדיקה מוקדמת לפני שזה יגיע למליאת הוועדה, וזה אכן נעשה במקרה הזה. 

	ב. שתיעשה איזושהי בדיקה מדגמית על-ידי היועצת המשפטית של הוועדה על עבודת הצוות המקצועי. הבדיקה המדגמית נעשתה הפעם רק בחלקה, כמו למשל בנושא אותה עמותת  צינור שהזכירה פה אנה שניידר. הנושא של הבדיקה המדגמית לא צלח ב- 100% בגלל הבעיה החוקית של היתר ביטול הסודיות שנמצא בטיפול עכשיו במסגרת פניה כללית לגבי פניות של היועצת המשפטית ל הוועדה אני כבר אומר מראש שמבחינתי זה יכול להיות הפניה רק ליועצת המשפטית של הוועדה ושהפרטים לא ימסרו לנו אלא אם היועצת המשפטית תמצא לנכון, ואז מידע חסוי לא יתפזר בין אנשי הוועדה ואמינים יהיו עלינו דבריה של היועצת המשפטית אם משהו תקין או לא תקין, אנחנו לא נחקור מעבר לזה. אני מקווה שזה יתבצע ושר האוצר יתן את ההיתר, אבל בכל זאת היתה התחלה של בדיקה לפחות לגבי אחת מחמש העמותות שבהן היה מדובר.

	ג. דבר שלישי שהתקדמנו פה, אני מוכרח לומר, מבחינת הביקורת זו העובדה שזו רשימת עמותות ראשונה שנבדקת גם על-ידי רשם העמותות. זאת אומרת, יש לנו בדיקה כפולה. אני לא חושב שהגענו אל האידיאל ויש עוד כברת דרך ללכת אבל לפחות התקדמנו ואני מקווה שנתקדם יותר במהלך הזמן.

שלום שמחון:

	העניין הזה של הצמיתות.

היו"ר אלי גולדשמידט:

	זה לא שייך כרגע לאישורים האלה. אני מציע, יוסי פריצקי מרכז את הוועדה, אני מציע שהוא יבדוק את כל נושא הצמיתות, את כל נושא הבדיקות החוזרות אחרי שנתיים, את נושא הקריטריונים, הוא יכול להביא המלצות לתיקון חקיקה לגבי הקריטריונים בסעיף 92. לכל הברים האלה י ועדה מיוחדת שהוקמה אני חושב שבזה הסתדרנו. אנחנו רחוקים עוד מהאידיאל, אין לי צל של ספק, ואני מניח שבאוצר, עצם העובדה שאנחנו מקפידים בעניין הזה, אני מניח שגם באוצר, גם שתמיד הקפידו, אולי תהיה גם הקפדת יתר. אני מציע לאשר את זה.

יוסף פריצקי:

	גם את סעיף 61?


היו"ר אלי גולדשמידט:

	תבדוק את זה, תבדוק את עניין הרטרואקטיביות, אתה מציע לא לאשר את העניין הזה?

יוסף פריצקי:

	אני לא חושב שצריך לאשר למוסד רטרואקטיבית מ- 93.

היו"ר אלי גולדשמידט:

	אנחנו תמיד מביאים קורבן תורן שאחרי שעשו את זה כ"כ הרבה שנים, ווקא אותו נתפוס. תבדוק מכאן ולהבא מה המשמעות ואולי תבוא ותנחה אותם שלא יאשרו מעתה ואילך, אבל בוא נעשה את הבדיקה יסודית ולא ניפול דווקא למוסד הזה שאפילו איני יודע מהו.

יש לנו עדיין סרח עודף מפעם קודמת, אנחנו מצאנו אז שלוש עמותות שבראשן היו אנשי ציבור  ועצרנו אותם. דנו והכשרנו עמותה ששרנסקי היה חבר בהנהלה או יו"ר שלה אבל הוא התפטר מתפקידו, והיתה עמותה נוספת  שיובל רחלבסקי הממונה על השכר, היה היו"ר שלה והיתה בדיקה עם נציבות שרות המדינה והעניין הוכשר. נותרה עמותה אחת להנצחת זכרו של משה סנה זכרו לברכה שבהנהלה שלה או היו"ר שלה היה אפרים סנה וזה עדיין לא טופל. התקבלה הודעה שנתבקשנו למסור אותה:

אנה שניידר:

	הודעה של רואה חשבון פרג שהוא ראוה חשבון של העמותה שהעמותה קיבלה החלטה מהאסיפה הכללית מיום ה- 30 ליוני 99 בדבר מינוי הרכב אחר לוועד המנהל, וסגן הש סנה לא מופיע בוועד המנהל, נראה לי שגם העמותה הזו הוכשרה.

היו"ר אלי גולדשמידט:

	 הואיל ואפרים סנה לא נמצא בוועד המנהל של העמותה על פי המידע שנמסר לנו עכשיו, אני חושב שאין מניעה לאשר גם אותה. אם זה מקובל על כולכם אני מציע שנאשר ונמשיך בטיפול הזה. צריך גם לזכור שאנחנו נמצאים בחודש דצמבר, זה לא צריך להשפיע על שיקול הדעת שלו, אבל צריך לדעת שאם לא נאשר את זה היום ונגיע לינואר  אז תהיה פגיעה מאד קשה בעמותות כי גיוס הכסף בד"כ מתעוררת מאד לקראת סוף שנת הכספים שהרבה גופים מוצאים את הוצאות האלה לקראת סוף השנה מטעמי חסכון במס. אני מציע שנאשרח. מי בעד ומי נגד?


הצבעה
בעד  - כולם
  נגד-  אין
העמותות אושרו

יעקב ליצמן:

	אני מבקש על זה רויזיה.

היו"ר אלי גולדשמידט:

	אתה מבקש על זה  רויזיה?

יעקב ליצמן:

	לא היתה הצבעה על חינוך.

היו"ר אלי גולדשמידט:

	אבל למה אתה מחבר את שני הדברים. אתם מצליחים להפתיע אותי.
	
שינויים בתקציב לשנת 1999

איוור קרשנר:

	יש פנייה תקציבית שביקשו את חוות הדעת של אנה. מדובר בסבסוד הלוואות.

היו"ר אלי גולדשמידט:

	אני לא עושה העברות תקציביות היום.

ח"כ פריצקי:

	זו לא העברה.

היו"ר אלי גולדשמידט:

	אנחנו לא נצביע עליו, את רוצה להסביר בסדר, אבל לא תהיה עליה הצבעה.

מאיר פרוש:

	אתה כל כך דבק בעמדה. ב- 09:00 באת ואמרת שכתוב היום שינויים בתקציב. אני מתפלא. אם תשמע את הרפרנטים, תבין שלגבי כל הצבעה שתהיה מיום ראשון כל הכסף אבוד. אני לא יודע למה פתאום החלטת, אני על ה- 10 דקות שאיחרתי קיבלתי כבר שזהו זה. החלטת שאין יותר העברות, וכל מה שאתה עובד על כל הניירות האלה - הכסף לא יגיע.

היו"ר אלי גולדשמידט:

	למה הרפרנטים לא מבינים את זה ולא מגיעים בזמן?

יעקב ליצמן:

	הזמינו אותם היום ב- 09:30. למה לא הזמינו אותם אתמול כמו כולם?

אנה שניידר:

	מדובר כאן למעשה בבקשה לשינוי תקציבי לשם תגבור תקציב שמיועד לתשלום מיסי חובה בגין  זקיפת ההטבה הנובעת מסבסוד ריבית עבור הלוואות שניתנות לעובדי המדינה ע"י בנק יהב. התעוררה השאלה האם חברי הכנסת כאן יכולים בעצם לדון בבקשה לאור העובדה שבנק יהב מתייחס גם לחברי כנסת כעובדים ולמעשה הם רשאים לקבל הלוואות מבנק יהב. אני התייעצתי בנושא עם צבי עינבר על דעתו אני מודיעה כאן, מאחר ומדובר בכלל חברי הכנסת ומאחר ומדובר בסמכות של ועדת כספים לאשר העברות תקציביות אז אין הבדל בין הדיון שנעשה כאן לגבי הנושא הזה לבין דיון למשל בהעברה תקציבית בתקציב הבריאות שגם חברי הכנסת כולם זכאים לשירותי בריאות ולכן אין סיבה לומר יש כאן ניגוד עניינים גם אם חבר כנסת מסויים נטל הלוואה וחבר כנסת אחר לא נטל. אין על דעתו של צבי מניעה שחברי הוועדה ידונו ויצביעו בוועדה.

היו"ר אלי גולדשמידט:

	נעשה הפסקה של 7 דקות עד 10:30 ונשקול את הדברים. 
	


היו"ר אלי גולדשמידט:

	יש לנו חמש פניות של משרד החינוך והן מאד דחופות מכיוון שהדברים האלה אם הם לא יאושרו היום אז תהיה בעיה קשה מאד לבצע אותם עד סוף השנה. אני מציע, אם אתם מסכימים שאנחנו נקיים את ההצבעות בנושא משרד החינוך שמי שרוצה יוכל לגייס, נעשה את זה ב- 10:50. אני מודיע שאם תהיינה רויזיות אני אקיים אותם כעבור חמש דקות. עכשיו אני אאפשר לנציג משרד החינוך להציג את הדברים.

	אנחנו בפניה 399 הפשרת רזרבה להתייקרויות בסכום כולל של 270 מליון שקל.

משה שגיא:
	
	תקציב משרד החינוך בנוי בצורה כזו שיש תקציב לכל נושא ובתקציב יש רזרבה מסוימת להתייקרויות המתוכננת מתחילת השנה. והיה והאינפלציה היא מעבר לזה הסכמי השכר הם מעבר לזה, יש רזרבה כללית להתייקרויות בתוך המשרד. בפניה הזו מבקשת הפשרת אותה רזרבה כדי שאפשר יהיה לקיים את שכר המורים את כל ההתחייבויות של משרד החינוך ע"פ הסכמי השכר.

לימור לבנת:

	אני מבינה שבגלל טעות, תקלה מחדל, שגיאה, אני לא יודעת איך לקרוא לזה, במשרד החינוך, בארבעת החודשים האחרונים לא הועברו כספים להפעלת 240 מועדוניות בישובים שונים, ולכן 240 המועדוניות הללו לא פעלו במהלך ארבעת החודשים האחרונים. האם אתה יודע להסביר לנו איך קורית תקלה כזו? האם אתה יודע להסביר לנו מי האחראי לזה והאם אתה יודע להסביר לנו איך יפוצו אותם תלמידים שזקוקים לשיעורי העזר במועדוניות בהשלמת חומר הלימודים, ואיך זה עולה בקנה אחד עם התקציב של משרד החינוך.

משה שגיא:

	אני לא מכיר את הנושא, לכן אני לא יכול לענות לך על זה, לא ידעתי שיש תקלה כזו.

לימור לבנת:

	ישנה תקלה כזו, היא התפרסמה אתמול בעיתונות וברדיו ושר החינוך אישר שהיתה תקלה והוא לא יודע איך זה קרה אבל הוא מיד דאג שזה יאושר. אם אתה לא יודע אז מי יודע?

משה שגיא:

	זו לא היתה בעיה תקציבית אלא בעיה בביצוע.

לימור לבנת:

	אני לא יודעת איזו בעיה זו.

היו"ר אלי גולדשמידט:

	נוכל לקבל תשובה על זה?

לימור לבנת:

	זה מאד דחוף. ההעברות התקציביות האלה מאד דחופות ואין לי שום דבר נגד ההעברות התקציביות. סגרו 240 מועדוניות זו לא הממשלה הקודמת אי אפשר להפיל את זה על הממשלה הקודמת.

היו"ר אלי גולדשמידט:

	אף אחד לא מפיל שום דבר על הממשלה הקודמת.

משה שגיא:

	הנושא השני זה עודפים משנה קודמת. פניה מס' 411. פניה זו באה לאזן את תקציב משרד החינוך כדי שיוכל לעמוד בכל התחייבויותיו למשל, כדי לעמוד בכל ההתחייבויות אנחנו צריכים בשביל הגידול הטבעי של החינוך העצמאי, אנחנו צריכים להפשיר את יוח"א שאנחנו מפעילים אותו, וצריך להעביר את התקציב. כשבונים תקציב שמים בגידול טבעי מכסה מסויימת של שעות, השעות האלה לא ניתנות בבניית התקציב לחלוקה כמה יהיה השנה וכמה לא,  כשמגיעה אותה שנה מפצלים את זה ומעבירים את זה למקומות הרלוונטיים. לחינוך העצמאי, מגיע לו כמו כל מיגזר אחר, שעות ליוח"א וזה נמצא בפניה עצמה.

משה שגיא:

	בפניה הקודמת כבר אושר הגידול הטבעי.  אני הגדרתי את זה ב- 2000 שעות.

עופר חוגי:

	אני לא ראיתי.

משה שגיא:

	יש פה גם את עניין של שכר הלימוד העל יסודי של כל מדינת ישראל, שבעצם הגידול הטבעי שלו בא לידי ביטוי בפניה. כל בתי הספר של החינוך ההתיישבותי לא קיבלו את המשכורת של חודש דצמבר כתוצאה מזה שהפניה הזו לא עברה.

לימור לבנת:

	אני רואה הפחתה בשיעורי עזר בפעולות טיפוח, אמנון, אתה יודע שיש הפחתה בחינוך העצמאי.

משה גפני:

	אנחנו בעניין הזה כמעט ולא מעורבים אנחנו פוקחים על הדרג המקצועי במשרד החינוך, אני לא מדבר פוליטית, אבל הדרג המקצועי, שהחינוך העצמאי מקבל את מה שמגיע לו.

לימור לבנת:

	אני רואה כאן הפחתות בפעילויות מאד חובות בהחזקת ילדים בפנימיות, הפחתה בחינוך התיישבותי, במרכזי נוער בבתי ספר, שיעורי עזר ופעולות טיפוח, ועוד כהנה וכהנה. אני לא יודעת מה זה הפחתה של 500 אלף של במתמחים, ועוד כהנה וכהנה הפחתות, אולי אתה יודע להסביר לנו למה דווקא העתודות האלה, אגב אני רואה כאן בשירות הסרטים הפחתה. ממליון ל- 1. אני מאד אודה לך אם תוכל להסביר לי.

ישראל כץ:

	יש בית ספר דתי למדעים בשם "עמית" בשדרות, שכבר שלוש שנים, לא באשמת הממשלה החדשה, לומדים במתנ"ס, כן באשמת הממשלה החדשה, זה ביה"ס שהולך להיסגר. שר החינוך ביקר בשדרות ועשה כל מיני החלטות חיוביות בנושא הזה, גם ענה לי לשאילתא, התחיל את תשובתו בבטחון רב שהבעיה נפתרה, ובסוף התשובה, לאחר בירור הוא אמר שהמצב כנראה הרבה פחות סימפטי אבל לא קיבלתי תשובה מוסמכת אחרת, אחרי זה הייתי בחליפת מכתבים. כרגע יש ביה"ס דתי למדעים בשדרות של ילדים שעברו מבדקים מיוחדים 150 תלמידים בשדרות, שהרי כל השאיפה, גם של שר החינוך שילמדו לימודי מדעם גם בבתי ספר דתיים ואני יודע שהם עמדו לעלות להפגין בי-ם, להשבית את הלימודים. אני רואה כאן סעיף של בנית כיתות לימוד, אני חייב לדעת אם הכיתה, הביה" הזה ניכלל בתכנית הזו או לא ניכלל. זו דוגמא אחת, ובכלל פירוט בעקבות זה למה מיועד הנושא של כיתות לימוד, אין לנו שום פירוט בנושא.

לימור לבנת:

	עוד שאלה קטנה, האם הספריה לעיוורים כבר קיבלה את הכסף?

משה שגיא:

	זה בפניה הזו. 

לימור לבנת:

	תמיכה במוסדות תרבות לאמנות המחקר יוצרים ואמנים?

משה שגיא:

	זה הסעיף הכולל, זה בסעיף משנה. יש 650 אלף שקל המיועדים לתקנה זו.

לימור לבנת:

	האם ה- 650 אלף שקל האלה שמיועדים לספריה לעיוורים יאפשרו את פתיחתה מחדש? הם יאפשרו את המשך הפעלתה? כי הם דרשו הרבה יותר.
	
משה שגיא:

	זה ההסכם.

יוסף פריצקי:

	מה זה מענק ירושלים הבירה?

משה שגיא:

	יש החלטת ממשלה לעבות את תקציב המענק לירושלים בירת ישראל, יש חוק ירושלים, ובמסגרת החוק ישנו תקציב, וזה התקציב.

יוסף פריצקי:

	לאן הולך הכסף?

משה שגיא:

	לפעולות יחודיות של העיר ירושלים.

יוסף פריצקי:

	מה זה? זה חשאי?

משה שגיא:

	יש יותר טיפוח, יש יותר פרויקטים.

מאיר פרוש:

	לדעתי מוזיאון ישראל, סינמטק, כל המוסדות האלו נהנים מעירית ירושלים באמצעות מענק בירה.

משה שגיא:

	אני מוכן להראות לך דיווח

יוסף פריצקי:

	אני מבקש שתראה לי את הדיווח הזה.


עופר חוגי:

	בנושא הבינוי למיגזר החרדי היה הסכם שהונח לפני שולחן הכנסת שהמיגזר החרדי יקבל 400 כיתות. מה שקורה  שהניצול היה 200 כיתות אפילו פחות מזה. השאלה היא מדוע זה לא תוקצב.

משה שגיא:

	אתה מדבר על הרשאות?

עופר חוגי:

	לא היה ניצול הרשאות. בנושא של הפנימיות הספרדיות,  דרך מת"ן, יש שם חוסר של 30 מליון שקל זה גם לא הובא בפניה הזו.

משה שגיא:

	יש סיכום של היועצת המשפטית עם הממשלה , אנחנו מחכים לפרוטוקול ואתה תראה, מה שסוכם שם זה מה שדובר.

עופר חוגי:

	מענק החינוך התורני, אפילו שאתה אומר שהיתה העברה של 2000 שעות אבל זה לא מופיע בכלל בתקצוב, התקצוב של החינוך התורני נשאר קבוע. 

משה גפני:

          מה זה העלאת התרבות הציונית?

משה שגיא:

	היתה התחייבות שלי בועדת הכספים של הכנסת בפניה הקודמת שנתקן טעות, שנחזיר סכום מסוים בפנייה הזו.

היו"ר אלי גולדשמידט:

	פניה מס' 470, 471.

משה שגיא:

	בהרשאה להתחייב יש במשרד התחייבויות שגולשות לתקציב הבא. כל תקציב שגולש לתקציב הבא, מחייב אותנו בביצוע הרשאה להתחייב בגין אותו סכום. מאחר והיה מחסום בנתיב החוקי המשרד לא יכל להתחייב, עשינו ההעברה מתקציב הפיתוח לתקציב הרגיל, וזה כדי לעמוד בזה.

ישראל כץ:

	ביקשתי פירוט לגבי בניית כיתות לימוד.

היו"ר אלי גולדשמידט:

	מה מספרי הפניות להצבעה, אתם מסכימים שנצביע על כולם.

איוור קרשנר:

	פניות מס': 391, 399, 411, 470, 471.


היו"ר אלי גולדשמידט:

	מי בעד הפניות התקציביות ירים את ידו.


הצבעה
בעד אישור הפניות - 7
נגד- 6
פניות מס'391, 399, 411, 470, 471 התקבלו

היו"ר אלי גולדשמידט:

	עוד חמש דקות אנחנו עושים את הרויזיות.


הישיבה הופסקה בשעה 10:50.

הישיבה נתחדשה בשעה 10:55.


היו"ר אלי גולדשמידט:

	בעקבות הפניה של הסבסוד של הלוואות יהב, לימור שאלה, קיבלה תשובות לגבי פניה מס' 402 - רשות השידור ופסק הדין.

יוסף פריצקי:

	חשבתי שיופיע מנכ"ל רשות השידור יסביר על הביצוע.
 
היו"ר אלי גולדשמידט:

	פסק הדין בהנחה לגמלאים, לאזרחים ותיקים,  הם כבר היו ופרטו. מי בעד, ירים את ידו.

הצבעה
בעד אישור הפניה - רוב
נגד- מיעוט
פניה מס' 402 התקבלה

היו"ר אלי גולדשמידט:

	מי בעד הרויזיה בנושא משרד החינוך כפי שהוצגו, ירים את ידוח.

בעד הרויזיה - 5
נגד הרויזיה - 7

היו"ר אלי גולדשמידט:

	הרויזיות נדחו, הפניות אושרו, ניפגש בפעם הבאה.



 הישיבה ננעלה בשעה 11:00


	



